Náčrt prierezu kapsúl Hyperloop
**Hyperloop** je koncept vysokorýchlostného transportného systému navrhnutého podnikateľom Elonom Muskom.
Je založený na pohybe pretlakových kapsúl podtlakovými rúrkovými tunelmi. Kapsule majú poháňať lineárne indukčné motory a vzduchové kompresory.
V roku 2016 má byť dokončený prototyp v skutočných rozmeroch.

Prvotný návrh bol zverejnený v auguste 2013. Obsahoval tiež navrhovanú trasu spájajúcu Los Angeles s oblasťou San Francisco Bay Area. Prvé analýzy ukazovali, že doba potrebná na zvládnutie takejto trasy dlhej 570 km je 35 minút pri plánovanej priemernej rýchlosti 962 km/h a maximálnej rýchlosti 1220 km/h. Odhadovaná cena bola šesť miliárd dolárov v prípade len osobnej verzie, ak by projekt mal zahŕňať aj prepravu vozidiel, narástla by na 7,5 miliardy dolárov.

Cenu ale v roku 2013 spochybnili dopravní stavitelia ako nerealisticky nízku, a to najmä s ohľadom na rozsah stavby a spoliehania sa na nevyskúšanú technológiu. Technologická aj ekonomická realizovateľnosť zostáva predmetom diskusie.

Na začiatku roka 2016 vyšla správa, že v nevadskej púšti sa začala výstavba dráhy pre testovanie prototypu.

11. mája 2016, sa napokon uskutočnila prvá skúšobná jazda systému Hyperloop. Americká spoločnosť Hyperloop One, donedávna ešte známa ako Hyperloop Technologies, otestovala neďaleko Las Vegas pohon svojho prototypu. Ten dostal názov "Kitty Hawk moment", a to podľa mesta Kitty Hawk (USA), kde v roku 1903 uskutočnili svoj prvý riadený let bratia Wrightovci.

Okrem spoločnosti Hyperloop One, vyvíja dopravný systém Hyperloop aj spoločnosť Hyperloop Transportation Technologies. Tá má v pláne postaviť svoju prvú trať na Slovensku, konkrétne v Bratislave. Následne chce túto trať napojiť na Viedeň a neskôr Budapešť. Cesta z Bratislavy do Viedne by mala trvať 8 minút.

Generálny riaditeľ spoločnosti Hyperloop Transportation Technologies (HTT), Dirk Ahlborn, rokoval koncom apríla 2016 v Bratislave so zástupcami slovenskej a rakúskej vlády. Zúčastnené strany sa dohodli na vypracovaní analýzy využiteľnosti pre implementáciu dopravného systému Hyperloop v Bratislave a pre prepojenie Bratislavy a Viedne. Ahlborn uvádza, že bratislavská vnútro-mestská trať by mala byť dokončená v roku 2020 a mohla by spájať centrum a letisko. HTT plánuje aj prepojenie kalifornských miest Los Angeles a San Francisco.Nakoniec sa však Hyperloop na Slovensku stavať nebude.

Referencie
----------

1. ↑  GARBER, Megan. *The Real iPod: Elon Musk's Wild Idea for a 'Jetson Tunnel' from S.F. to L.A.* [online]. 2012-07-13, [cit. 2016-01-16]. Dostupné online. (po anglicky)
2. 1 2   *Hyperloop Alpha* [PDF]. [Cit. 2016-01-16]. Dostupné online. Archivované 2016-01-28 z originálu. (po anglicky)
3. ↑  DODSON, Brian. *Beyond the hype of Hyperloop: An analysis of Elon Musk's proposed transit system* [online]. gizmag, 2013-08-22, [cit. 2016-01-16]. Dostupné online. (po anglicky)
4. ↑  HOWER, Mike. *Musk’s ‘Hyperloop’ on Track to Start Construction in 2016* [online]. Sustainable Brands, 2015-08-24, [cit. 2016-01-16]. Dostupné online.
5. ↑  BILTON, Nick. *Could the Hyperloop Really Cost $6 Billion? Critics Say No* [online]. 2013-08-15, [cit. 2016-01-16]. Dostupné online. (po anglicky)
6. ↑  BROWNSTEIN, Joseph. *Economists don't believe the Hyperloop* [online]. Al Jazeera America, 2013-08-14, [cit. 2016-01-16]. Dostupné online. (po anglicky)
7. ↑  MELENDEZ, Eleazar David. *Hyperloop Would Have 'Astronomical' Pricing, Unrealistic Construction Costs, Experts Say* [online]. 2013-08-13, [cit. 2016-01-16]. Dostupné online. (po anglicky)
8. ↑   *That NorCal To SoCal Bullet Is ACTUALLY Happening* [online]. Refinery29, 2016-01-14, [cit. 2016-01-16]. Dostupné online. (po anglicky)
9. ↑  SZONDY, David. "Hyperloop Technologies (now Hyperloop One) on runup to test". [online]. www.gizmag.com, 2016-05-11, [cit. 2016-05-17]. Dostupné online. (en)
10. ↑  MORBY, Alice. "Hyperloop in development to connect Bratislava, Vienna and Budapest". [online]. www.dezeen.com, 2016-03-11, [cit. 2016-05-17]. Dostupné online. (en)
11. ↑  BAKŠA, Juraj. "Dirk Ahlborn o aktuálnom stave Hyperloop na Slovensku". [online]. www.hyperloop-info.sk, 2016-05-01, [cit. 2016-05-17]. Dostupné online Archivované 2016-10-13 na Wayback Machine. (sk)
12. ↑  ZACHAR, Lukáš. "Slovensko Hyperloop mať nebude: Vláda dala projektu stopku". [online]. www.androidportal.zoznam.sk, 2018-08-15, [cit. 2019-05-18]. Dostupné online. (sk)

Externé odkazy
--------------

* Tesla Motors: Hyperloop Alpha (PDF) (po anglicky)
* SpaceX: Hyperloop Alpha Archivované 2016-01-28 na Wayback Machine(PDF) (po anglicky)

Zdroj
-----

*Tento článok je čiastočný alebo úplný preklad článku Hyperloop na českej Wikipédii.*